Réimesch Villa zu Rippweiler
D'Réimesch Villa vu Rippweiler ass eng Portikusvilla aus der Réimerzäit déi zu Rippweiler am Bësch genannt an der Laach bei der Vëlospist PC12 steet. Zanter dem 11. September 2002 steet d'Plaz mat den Iwwerreschter am Inventaire supplémentaire vun der Lëscht vun de klasséierte Monumenter.

D'Reschter vun de Mauere goufen 1971 entdeckt a goufen hirer Zäit vum Michel Hommel erfuerscht. Et goufen dunn eng Rei vu Jore keng Ausgruewunge méi op der Plaz gemaach ier 2002 de Veräin Pro Archaeologia Luxembourg - Cercle archéologique Mich Hommel Rippweiler gegrënnt gouf. Nodeems dunn eng Rei Joren an de Summerméint op der Plaz geschafft gouf, gëtt et haut, 2020, keng weider nei Ausgruewungen. D'Iwwerreschter selwer si mat Plastiksbaatschen zougeluecht.

D'Villa bestoung aus engem Haaptgebai a puer Niewegebaier. Ier d'Villa aus Steng op där Plaz stoung gouf et eng Konstruktioun aus Holz déi spéitstens géint d'Enn vum 2. Joerhonnert no Christus gebaut gouf.

An der Spéitantiquitéit gouf en Deel vum Areal als Kierfecht benotzt.

Kuckt och 
 Lëscht vun den Ausgruewungen an archeologesche Plazen zu Lëtzebuerg
 Lëscht vun den nationale Monumenter an der Gemeng Useldeng

Um Spaweck 

Gemeng Useldeng
Rippweiler
Rippweiler
Rippweiler